雜詩  其五
作者：李復
朝代：宋

paragraphs: 珍圖出榮河，八卦開奧秘。
聖人重因襲，已極露隠細。
大衍四十九，周流通一氣。
陰陽窮必變，往反無終始。
元化密推移，消長先默契。
鬼神無遁情，垂詔億萬世。
如何揚子雲，求名誇譎詭。
藻繪太初歷，設畫隨啟閉。
盈縮無常運，踦贏謾擬議。
安得宇宙間，別更有天地。
文字但艱苦，白首困心志。
侯芭何所知，枝指徒爲贅。